ANEXĂ

„Πλαγιές Πάικου” (Playies Paikou)

PGI-GR-A1088-AM01

Data depunerii cererii: 14.4.2016

CERERE DE MODIFICARE A CAIETULUI DE SARCINI AL PRODUSULUI

1. Reguli aplicabile modificării

Articolul 105 din Regulamentul (UE) nr. 1308/2013 – modificare care nu este minoră

2. Descrierea și justificarea modificării

2.1. Modificări în ceea ce privește soiurile din care este obținut vinul alb

Dosarul tehnic PGI-GR-A1088, al denumirii Playies Paikou, caietul de sarcini al produsului și documentul unic au fost modificate pentru a include soiurile Xinomavro (cu fermentație de vin alb), Negoska (cu fermentație de vin alb), Viognier, Gewürztraminer și Riesling în orice proporții printre soiurile din care este obținut vinul alb (sec, demisec, demidulce și dulce).

Soiurile Xinomavro și Negoska sunt utilizate cu succes pentru a produce un vin alb deosebit de interesant. Această practică este deja urmată cu succes în alte areale, cum ar fi Naousa și Amintaio, aflate în vecinătate, și este inclusă și în caietul de sarcini al produsului cu denumirea „Imathia” IGP.

Mai mult, viticultorii din areal au plantat și noi soiuri recomandate (Gewürztraminer și Riesling) și autorizate (Viognier); rezultatul este producerea unor vinuri excepționale și pline de caracter, care reflectă caracteristicile specifice ale plantațiilor viticole din arealul nostru. Aceste soiuri s-au adaptat bine la condițiile locale de cultivare.

Vinurile albe produse din soiurile Xinomavro, Negoska, Gewürztraminer, Riesling și Viognier au aceleași caracteristici ca vinurile albe descrise în dosarul tehnic al vinurilor cu indicația geografică „Playies Paikou”.

Caietul de sarcini al produsului a fost modificat după cum urmează:

— Primul paragraf al secțiunii „Soiuri de struguri de vin autorizate” din caietul de sarcini al produsului a fost înlocuit cu următorul text: „Vinul alb «Playies Paikou» (IGP) (sec, demisec, demidulce și dulce) este produs din următoarele soiuri de struguri: Roditis, Malagouzia, Asyrtiko, Sauvignon Blanc, Chardonnay, Gewürztraminer, Riesling și Viognier, precum și Xinomavro (cu fermentație de vin alb) și Negoska (cu fermentație de vin alb). Aceste soiuri pot fi utilizate în orice proporții.”

— Primul paragraf al secțiunii „Practici oenologice” din caietul de sarcini al produsului a fost înlocuit cu următorul text:

„Producția de vin alb: vinul alb «Playies Paikou» (IGP) este produs cu ajutorul tehnologiei de ultimă oră pentru fabricarea vinului alb; în timpul fermentației alcoolice, temperatura nu trebuie să depășească 20 °C. În cazul soiurilor de struguri roșii Xinomavro și Negoska, se utilizează metoda de fermentație a vinului alb.”

Această modificare este reflectată în următoarele secțiuni ale caietului de sarcini al produsului și ale documentului unic: „Soiurile principale de struguri de vin”, „Soiuri de struguri de vin autorizate”, „Descrierea vinurilor” și subsecțiunea sa „Caracteristici organoleptice” din secțiunea referitoare la vinurile albe (seci, demiseci, demidulci și dulci), precum și în secțiunea „Practici oenologice”, în care se adaugă informații despre producerea vinului alb din soiuri de struguri roșii.

Secțiunea „Legătura cu arealul geografic” din documentul unic și caietul de sarcini al produsului sunt, de asemenea, afectate, în special în subsecțiunile „Detalii despre produs” și „Interacțiunea cauzală”.

2.2. Adăugarea de vin roze dulce

Dosarul tehnic al denumirii „Playies Paikou”, PGI-GR-A1088, caietul de sarcini al produsului și documentul unic au fost modificate pentru a include vinul roze dulce. În ultimii ani, producătorii de vin din areal au produs vinuri roze dulci care s-au poziționat bine pe piață.

În special, următorul text a fost adăugat la sfârșitul secțiunii „Descrierea vinurilor” din caietul de sarcini al produsului:

„4. Vin roze dulce Caracteristici detaliate: — Tărie alcoolică dobândită minimă: 11,5 % vol. — Tărie alcoolică naturală minimă: 11,0 % vol. — Conținut total de zaharuri (g/l): minimum 45 — Aciditatea totală, exprimată ca acid tartric (g/l): minimum 4,8 – maximum 12,0 — Aciditate volatilă, exprimată ca acid acetic (g/l): maximum 1,08 (18 mEq/l) — Conținutul maxim de dioxid de sulf al vinurilor (total): 250 mg/l Caracteristici organoleptice: Culoare puternică de rodie. Arome de gem de fructe roșii și trandafiri roșii. Gust bogat cu gust rezidual dulce. Pentru valorile tăriei alcoolice totale maxime, se aplică limitele precizate în legislația UE relevantă.”

Ultimul paragraf al secțiunii „Soiuri de struguri de vin autorizate” din caietul de sarcini al produsului a fost înlocuit cu următorul text:

„Vinul roze «Playies Paikou» (IGP) (sec, demisec, demidulce și dulce) este produs din struguri proaspeți din soiurile Xinomavro, Limnio, Negoska, Cabernet Sauvignon, Syrah și Merlot. Aceste soiuri pot fi utilizate în orice proporții.”

Această modificare este reflectată și în secțiunile „Descrierea vinurilor” și „Soiuri de struguri de vin autorizate” din documentul unic.

2.3. Actualizarea dosarului tehnic pentru „Playies Paikou” (IGP)

Pe lângă modificările solicitate și în scopul actualizării dosarului tehnic, am făcut următoarele modificări la caietul de sarcini al produsului: (a) am adăugat/înlocuit dispozițiile naționale referitoare la cerințele și controalele aplicabile pentru vinurile PDO și IGP; și (b) am modificat informațiile referitoare la autoritățile de control competente.

În special, secțiunea „AUTORITĂȚILE DE CONTROL” a fost înlocuită cu următorul text:

„AUTORITĂȚILE DE CONTROL Ministerul Dezvoltării Rurale și al Alimentației Direcția Generală pentru Alimentație Direcția: Utilizarea și Tehnologia Alimentelor Unitatea: Vinuri și Băuturi Alcoolice Adresă : Menandrou 22 10552 Atena GRECIA Tel. +30 2102125113, +30 2102125145 Fax +30 2105245195 E-mail: lkiokakis@minagric.gr, kballa@minagric.gr Direcțiile pentru Economia Rurală și Afaceri Veterinare Centre Regionale pentru Protecția Plantelor, Calitate și Control Fitosanitar.”

Această modificare este legată numai de caietul de sarcini al produsului, și nu de documentul unic.

DOCUMENT UNIC

1. Denumirea înregistrată

„Πλαγιές Πάικου” (Playies Paikou)

2. Tipul indicației geografice

IGP – indicație geografică protejată

3. Categorii de produse vitivinicole

1. Vin

4. Descrierea vinului (vinurilor)

VIN ROZE SEC

Culoare purpurie închisă cu accente rozii. Buchet puternic dominat de note de trandafir și citrice. Echilibrat, cu nivelul adecvat de aciditate și un gust rezidual de flori care persistă pe palat.

— Tărie alcoolică totală: minimum 11,5 % vol.

— Tărie alcoolică naturală minimă: 11,0 % vol.

— Conținut total de zaharuri (g/l): maximum 9,0 [în cazul în care conținutul de zaharuri depășește 4 g/l, se aplică condițiile stabilite în anexa XIV la Regulamentul (CE) nr. 607/2009]

— Aciditatea totală, exprimată ca acid tartric (g/l): maximum 7,5

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 11,5 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 18 Cantitatea totală maximă de dioxid de sulf (în miligrame per litru): 200

Pentru valoarea tăriei alcoolice maxime, se aplică valorile furnizate în legislația UE.

VIN ROZE DEMISEC

Culoare purpurie închisă cu accente rozii. Buchet puternic dominat de note de trandafir și citrice. Echilibrat, cu nivelul adecvat de aciditate și un gust rezidual de flori care persistă pe palat. Senzație plăcută de echilibru între aciditate și dulceață, delicat și fructat.

— Tărie alcoolică naturală minimă: 11,0 % vol.

— Conținut total de zaharuri (g/l): minimum 4,5 – maximum 17,5 [în cazul în care conținutul de zaharuri depășește 12 g/l, se aplică condițiile stabilite în anexa XIV la Regulamentul (CE) nr. 607/2009]

— Aciditatea totală, exprimată ca acid tartric (g/l): maximum 7,5

— Conținutul maxim de dioxid de sulf al vinurilor (total): 250 mg/l (în cazul în care conținutul de zaharuri este de minimum 5 g/l)

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 11,5 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 18 Cantitatea totală maximă de dioxid de sulf (în miligrame per litru): 250

Pentru valoarea tăriei alcoolice maxime, se aplică valorile furnizate în legislația UE.

VIN ROZE DEMIDULCE

Culoare purpurie închisă cu accente rozii. Buchet puternic dominat de note de trandafir și citrice. Echilibrat, cu nivelul adecvat de aciditate și un gust rezidual de flori care persistă pe palat. Gust delicat, fructat și senzație dulce care persistă pe palat.

— Tărie alcoolică naturală minimă: 11,0 % vol.

— Conținut total de zaharuri (g/l): minimum 12,5 – maximum 45 [în cazul în care conținutul de zaharuri depășește 12 g/l, se aplică condițiile stabilite în anexa XIV la Regulamentul (CE) nr. 607/2009].

— Aciditatea totală, exprimată ca acid tartric (g/l): maximum 7,5

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 11,5 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 18 Cantitatea totală maximă de dioxid de sulf (în miligrame per litru): 250

Pentru valoarea tăriei alcoolice maxime, se aplică valorile furnizate în legislația UE.

VIN ROZE DULCE

Culoare puternică de rodie. Arome de gem de fructe roșii și trandafiri roșii. Gust bogat cu gust rezidual dulce.

— Tărie alcoolică naturală minimă: 11,0 % vol.

— Conținut total de zaharuri (g/l): minimum 45

— Aciditatea totală, exprimată ca acid tartric (g/l): maximum 12,0

— Aciditate volatilă, exprimată ca acid acetic (g/l): maximum 1,08 (18 mEq/l)

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 11,5 Aciditatea totală minimă: 4,8 în grame per litru, exprimată ca acid tartric Aciditatea volatilă maximă (în miliechivalenți per litru): 18 Cantitatea totală maximă de dioxid de sulf (în miligrame per litru): 250

Pentru valoarea tăriei alcoolice maxime, se aplică valorile furnizate în legislația UE.

VIN ALB SEC

Culoare verde pal strălucitoare (cu tente de galben în cazul vinului alb făcut din struguri din soiurile Xinomavro și Negoska). Buchet puternic dominat de note de citrice și fructe proaspete, cu tente florale. Profunzime cu gust rezidual fructat care persistă pe palat.

— Tărie alcoolică totală: minimum 11,5 % vol.

— Tărie alcoolică naturală minimă: 11,0 % vol.

— Conținut total de zaharuri (g/l): maximum 9,0 [în cazul în care conținutul de zaharuri depășește 4 g/l, se aplică condițiile stabilite în anexa XIV la Regulamentul (CE) nr. 607/2009]

— Aciditatea totală, exprimată ca acid tartric (g/l): maximum 7,5

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 11,5 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 18 Cantitatea totală maximă de dioxid de sulf (în miligrame per litru): 200

Pentru valoarea tăriei alcoolice maxime, se aplică valorile furnizate în legislația UE.

VIN ALB DEMISEC

Culoare verde pal strălucitoare (cu tente de galben în cazul vinului alb făcut din struguri din soiurile Xinomavro și Negoska). Buchet puternic dominat de note de citrice și fructe proaspete, cu tente florale. Senzație plăcută de echilibru între aciditate și dulceață, delicat și fructat.

— Tărie alcoolică naturală minimă: 11,0 % vol.

— Conținut total de zaharuri (g/l): minimum 4,5 – maximum 17,5 [în cazul în care conținutul de zaharuri depășește 12 g/l, se aplică condițiile stabilite în anexa XIV la Regulamentul (CE) nr. 607/2009]

— Aciditatea totală, exprimată ca acid tartric (g/l): maximum 7,5

— Conținutul maxim de dioxid de sulf al vinurilor (total): 250 mg/l (în cazul în care conținutul de zaharuri este de minimum 5 g/l)

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 11,5 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 18 Cantitatea totală maximă de dioxid de sulf (în miligrame per litru): 250

Pentru valoarea tăriei alcoolice maxime, se aplică valorile furnizate în legislația UE.

VIN ALB DEMIDULCE

Culoare verde pal strălucitoare (cu tente de galben în cazul vinului alb făcut din struguri din soiurile Xinomavro și Negoska). Buchet puternic dominat de note de citrice și fructe proaspete, cu tente florale. Gust delicat, fructat și senzație dulce care persistă pe palat.

— Tărie alcoolică naturală minimă: 11,0 % vol.

— Conținut total de zaharuri (g/l): minimum 12,5 – maximum 45

— Aciditatea totală, exprimată ca acid tartric (g/l): maximum 7,5

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 11,5 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 18 Cantitatea totală maximă de dioxid de sulf (în miligrame per litru): 250

Pentru valoarea tăriei alcoolice maxime, se aplică valorile furnizate în legislația UE.

VIN ALB DULCE

Culoare strălucitoare cu o ușoară nuanță gălbuie (cu tente de galben în cazul vinului alb făcut din struguri din soiurile Xinomavro și Negoska). Buchet puternic dominat de note de citrice și tente florale. Gust delicat, fructat și senzație dulce care persistă pe palat.

— Tărie alcoolică naturală minimă: 11,0 % vol.

— Conținut total de zaharuri (g/l): minimum 45

— Aciditatea totală, exprimată ca acid tartric (g/l): maximum 7,5

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 11,5 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 18 Cantitatea totală maximă de dioxid de sulf (în miligrame per litru): 250

Pentru valoarea tăriei alcoolice maxime, se aplică valorile furnizate în legislația UE.

VIN ROȘU SEC

Culoare roșie intensă cu tente mov închis. Palat aromat cu note de coacăze, cireșe și roșii, cu o tentă de piper. Proaspăt, plin cu taninuri delicate și un gust rezidual puternic care persistă pe palat.

— Tărie alcoolică totală: minimum 12 % vol.

— Tărie alcoolică naturală minimă: 11,5 % vol.

— Conținut total de zaharuri (g/l): maximum 9,0 [în cazul în care conținutul de zaharuri depășește 4 g/l, se aplică condițiile stabilite în anexa XIV la Regulamentul (CE) nr. 607/2009].

— Aciditatea totală, exprimată ca acid tartric (g/l): maximum 7,0

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 12 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 20 Cantitatea totală maximă de dioxid de sulf (în miligrame per litru): 150

Pentru valoarea tăriei alcoolice maxime, se aplică valorile furnizate în legislația UE.

VIN ROȘU DEMISEC

Culoare roșie intensă cu tente mov închis. Palat aromat cu note de coacăze, cireșe și roșii, cu o tentă de piper. Senzație plăcută de echilibru între aciditate și dulceață, delicat și fructat.

— Tărie alcoolică naturală minimă: 11,5 % vol.

— Conținut total de zaharuri (g/l): minimum 4,5 – maximum 17,5 [în cazul în care conținutul de zaharuri depășește 12 g/l, se aplică condițiile stabilite în anexa XIV la Regulamentul (CE) nr. 607/2009]

— Aciditatea totală, exprimată ca acid tartric (g/l): maximum 7,0

— Conținutul maxim de dioxid de sulf al vinurilor (total): 200 mg/l (în cazul în care conținutul de zaharuri este de minimum 5 g/l)

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 12 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 20 Cantitatea totală maximă de dioxid de sulf (în miligrame per litru): 200

Pentru valoarea tăriei alcoolice maxime, se aplică valorile furnizate în legislația UE.

VIN ROȘU DEMIDULCE

Culoare roșie intensă cu tente mov închis. Palat aromat cu note de coacăze, cireșe și roșii, cu o tentă de piper. Gust delicat, fructat și senzație dulce care persistă pe palat.

— Tărie alcoolică naturală minimă: 11,5 % vol.

— Conținut total de zaharuri (g/l): minimum 12,5 – maximum 45

— Aciditatea totală, exprimată ca acid tartric (g/l): maximum 7,0

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 12 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 20 Cantitatea totală maximă de dioxid de sulf (în miligrame per litru): 200

Pentru valoarea tăriei alcoolice maxime, se aplică valorile furnizate în legislația UE.

VIN ROȘU DULCE

Culoare roșie intensă. Palat aromat cu note de coacăze negre și cireșe. Profunzime bogată pe palat, delicată și persistentă.

— Tărie alcoolică naturală minimă: 11,5 % vol.

— Conținut total de zaharuri (g/l): minimum 45

— Aciditatea totală, exprimată ca acid tartric (g/l): maximum 7,5

Caracteristici analitice generale

Tăria alcoolică totală maximă (în % vol.): Tăria alcoolică dobândită minimă (în % vol.): 12 Aciditatea totală minimă: 3,5 în grame per litru, exprimată ca acid tartric Aciditatea volatilă maximă (în miliechivalenți per litru): 20 Cantitatea totală maximă de dioxid de sulf (în miligrame per litru): 200

Pentru valoarea tăriei alcoolice maxime, se aplică valorile furnizate în legislația UE.

5. Practici oenologice

(a) Practici oenologice esențiale

Practică oenologică specifică

La fabricarea vinurilor demiseci, demidulci și dulci, îndulcirea vinului este permisă în conformitate cu dispozițiile aplicabile [anexa I D la Regulamentul (CE) nr. 606/2009].

Tehnica de cultivare

Vița-de-vie este condusă în conformitate cu tehnicile de cultivare tipice folosite la nivel local.

Restricții privind producerea vinurilor

Producerea vinului alb: vinul alb „Playies Paikou” (IGP) este produs cu ajutorul tehnologiei de ultimă oră pentru fabricarea vinului alb; în timpul fermentației alcoolice, temperatura nu trebuie să depășească 20 °C. În cazul soiurilor de struguri roșii Xinomavro și Negoska, se utilizează metoda de fermentație a vinului alb.

Producerea vinului roșu: vinul roșu „Playies Paikou” (IGP) este produs în conformitate cu metoda clasică de producere a vinului roșu.

Producerea vinului roze: vinul roze „Playies Paikou” (IGP) este produs cu ajutorul tehnologiei de ultimă oră pentru fabricarea vinului roze; în timpul fermentației alcoolice, temperatura nu trebuie să depășească 20 °C.

(b) Producții maxime

Producția maximă în hectolitri de produs final la hectar – vinuri albe

105 hectolitri la hectar

Producția maximă în hectolitri de produs final la hectar – vinuri roșii

96 de hectolitri la hectar

Producția maximă în hectolitri de produs final la hectar – vinuri roze

90 de hectolitri la hectar

Producția maximă/Producțiile maxime de struguri la hectar – vinuri roșii, albe și roze

12 000 de kilograme de struguri la hectar

Producția maximă/Producțiile maxime de struguri la hectar - soiul Roditis

14 000 de kilograme de struguri la hectar

6. Arealul delimitat

Arealul de producție delimitat pentru vinul „Playies Paikou” (IGP) cuprinde teritoriile districtelor municipale Karpi, Griva, Goumenissa, Gerakonas și Filiria din municipalitatea Goumenissa și districtele municipale Evropos, Polypetro și Touba din municipalitatea Evropos, din prefectura Kilkis, la o altitudine de peste 80 de metri.

7. Soiurile principale de struguri de vin

Roditis Rs – Alepou

Xinomavro N – Xinogaltso, Popolka

Negoska N

Cabernet Sauvignon N

Malagouzia B

Limnio Ν

Chardonnay B

Viognier B

Syrah N

Sauvignon Blanc B

Reisling B

Merlot N

Gewürztraminer Rs

Asyrtiko B

8. Descrierea legăturii (legăturilor)

Legătura istorică, socială și culturală și mediul geografic – vinul

Detalii privind arealul geografic

A. Legătura istorică

Reputația pe care și-a dobândit-o arealul prin producerea vinurilor „Goumenissa” DOP a determinat răspândirea tehnicilor moderne de cultivare a viței-de-vie în întregul areal al produsului „Playies Paikou” IGP, fiind cultivate mai multe soiuri de struguri din care se produc vinuri care sunt populare pe piață. Astfel, recunoașterea „Playies Paikou” IGP a apărut în contextul dezvoltării istorice a producției de vin în areal, pe baza tradiției existente și a infrastructurii contemporane care a fost construită în ultimii ani.

B. Legături culturale, sociale și economice

Încă din cele mai vechi timpuri, vița-de-vie și vinul au fost și sunt inseparabil legate de viețile culturale, sociale și economice ale oamenilor din zonă.

Această legătură există încă și astăzi, după cum se poate vedea la evenimentele organizate pentru promovarea vinului, dar și din tradițiile culturale locale.

C. Mediul geografic și originea geografică

Clima

Clima (potrivit Lang) se încadrează în categoria sub-uscată până la sub-umedă. Suma termică (temperatura de bază 10 °C): 1 980 de grade-zile din aprilie până în octombrie. Caracterul continental: 20,93 °C. Ore însorite: 1 818 din aprilie până în octombrie. Temperatura medie în timpul lunii în care se coc strugurii: 19,8 °C. Precipitații: 650 mm anual, 65 mm în timpul lunii în care se coc strugurii. Vânturi: în timpul iernii, predomină vântul dinspre nord numit „Vardaris”. Vara, predomină vânturile locale blânde (brize), care suflă în principal dinspre sud, dar mai sunt și vânturi dinspre nord-est numite „Meltemi” care atenuează căldura verii.

Solul

Zona mai amplă a „Playies Paikou” este alcătuită din rocă de tip granit, gresie, șisturi, ofiolite și calcar, iar materialul de bază este alcătuit din depozite cu lut roșu, marnă și calcar cu conținut de marnă în straturi dure și moi. Cea mai mare parte a solului din zonă are un pH neutru până la alcalin. Zona dispune de cantități suficiente până la ridicate de carbonat de calciu echivalent și activ, cu excepția anumitor zone care nu conțin deloc această substanță. În general, capacitatea de schimb a solului zonei este foarte bună și le oferă plantelor cantitățile de substanțe nutritive necesare, datorită prezenței unui procentaj ridicat de smectite în mineralele din argilă, existând în același timp cantități ridicate de calciu de schimb și magneziu de schimb. Materia organică este în general suficientă în straturile de suprafață și scade odată cu adâncimea. În majoritatea cazurilor, cantitatea de materie organică din solul zonei hrănește plantele cu azotul necesar pentru creștere și numai ocazional este necesar să se aplice îngrășăminte pe bază de azot.

Topografia

Zona este extrem de deluroasă, cu diverse orientări și pante între 0 și 30 %. În combinație cu solul și macroclima, acestea creează o serie de poziții ale culturilor viticole care constituie unul dintre principalii factori ce definesc performanța soiurilor cultivate în zonă. Pozițiile culturilor viticole diferă atât în ceea ce privește mezoclima, care este în principal rezultatul interacțiunii dintre climă și topografia locală, cât și în ceea ce privește solul.

Detalii privind produsul

Vinurile albe „Playies Paikou” (IGP) sunt caracterizate de culoarea verde pal, uneori, cu o ușoară nuanță gălbuie. Profilul lor aromatic include arome de flori, citrice și alte fructe, în funcție de soi și de poziția în cadrul plantației viticole. De asemenea, vinurile albe sunt caracterizate de profunzime și gust rezidual adecvate, în principal datorită coacerii adecvate și sincronizate a soiurilor din areal.

Vinurile roze „Playies Paikou” (IGP) se evidențiază prin culoarea lor puternică și nuanțele rozii, datorate soiurilor utilizate și arealului în care sunt cultivate. Vinurile roze au, de asemenea, un buchet puternic, dominat de trandafir și citrice. Echilibrul tuturor tipurilor de vin roze (sec, demisec, demidulce și dulce) este excelent, în special datorită acidității bune.

O culoare roșie intensă cu accente mov închis, dar și un palat aromat, cu note de coacăze negre, cireșe și roșii, cu o tentă de piper, caracterizează vinurile roșii „Playies Paikou” (IGP). Au o aromă plină, cu taninuri delicate și un gust rezidual puternic și fructat care persistă pe palat.

Interacțiunea cauzală

Datorită temperaturilor din zonă, coacerea strugurilor atinge punctul culminant între ultimele zece zile din august și primele 5 zile din octombrie, în funcție de soi. Datorită acestui vârf de coacere și caracterului continental puternic, stilul și caracteristicile organoleptice ale vinurilor produse sunt rezultatul direct al climei și al variațiilor în ceea ce privește poziția plantațiilor viticole. De exemplu, strugurii Xinomavro, care se coc devreme în plantațiile de pe solurile calcaroase, produc vinuri cu arome delicate, în timp ce strugurii care se coc mai târziu pe terenurile cu sol argilos produc vinuri cu caracter fenolic puternic.

Soiul Negoska se coace în același timp cu Xinomavro și este folosit pentru a produce vinuri cu concentrație alcoolică ridicată, culoare puternică și aciditate medie, care pot fi combinate foarte bine cu vinurile corespunzătoare din soiul Xinomavro. Soiurile Merlot, Syrah și Cabernet Sauvignon se coc în medie pe 5, 10 și, respectiv, 20 septembrie. Soiul Merlot este utilizat pentru a produce vinuri delicate cu conținut ridicat de alcool și arome de fructe coapte, în timp ce vinurile Syrah sunt caracterizate de structura lor bună, de culoarea puternică și de adecvarea pentru învechire pe perioade lungi. Soiul Cabernet Sauvignon este folosit pentru a produce vinuri cu arome deosebite (în principal de fructe mici roșii, dar și arome condimentate) și cu profunzime, conținut de alcool și adecvare pentru învechire bune.

Soiurile Chardonnay, Sauvignon Blanc, Gewürztraminer și Malagouzia se coc în ultimele zece zile din august, soiurile Riesling și Asyrtiko în primele cinci zile din septembrie, soiul Viognier în a doua perioadă de cinci zile din septembrie, iar soiul Roditis în a doua jumătate a lunii septembrie. Datorită condițiilor de coacere caracterizate de temperaturi relativ ridicate, vinurile Chardonnay au de obicei un buchet tropical matur, combinat cu o profunzime bogată pe palat, în timp ce vinurile Sauvignon Blanc sunt caracterizate de arome de fructe, în principal de piersici, și mai puțin de caracteristici verzi, în funcție de sol. Soiurile Malagouzia și Gewürztraminer dau naștere în principal unor vinuri cu buchet intens floral și încântă palatul când sunt combinate cu alte soiuri. Vinurile produse din soiul Asyrtiko sunt corpolente și au o structură bogată, o aciditate ridicată și o aromă distinctă care variază între flori și citrice. Vinurile din areal produse din soiul Riesling se evidențiază în principal prin finețea palatului lor aromatic. Soiul Viognier este utilizat pentru a produce vinuri care sunt caracterizate în principal de structura lor puternică și de adecvarea pentru învechire, aroma de fructe, cum ar fi cea de caise, fiind moderată de arome mai mature de miere. Soiul Roditis produce vinuri cu finețe aromatică și palat bogat.

În concluzie, calitatea, stilul și particularitatea vinurilor produse în areal sunt determinate de proveniență, atât la nivelul mai larg al arealului, cât și la cel individual al plantației viticole.

9. Condiții suplimentare esențiale

Cadrul juridic: Legislația UE

Tipul condiției suplimentare: Derogare privind producția în arealul geografic delimitat

Descrierea condiției:

Articolul 6 alineatul (4) litera (b) din Regulamentul (CE) nr. 607/2009 de stabilire a unor norme de punere în aplicare a Regulamentului (CE) nr. 479/2008 în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole.

Cadrul juridic: Legislația națională

Tipul condiției suplimentare: Derogare privind producția în arealul geografic delimitat

Descrierea condiției:

Articolul 4 litera (c) din Decizia ministerială comună nr. 392169/20.10.1999 de stabilire a regulilor generale referitoare la utilizarea termenului „vin local” în descrierea vinului de masă (Monitorul Oficial, seria II, nr. 1985/8.11.99), astfel cum a fost modificată prin Decizia ministerială comună nr. 321813/29.8.2007, precizează:

„Vinurile de masă pentru care se poate utiliza termenul «vin local» cu o indicație geografică a unei provincii, a unei prefecturi sau a unui areal de cultivare a viței-de-vie care este mai mic decât o prefectură sunt produse în unități vinicole care își desfășoară activitatea în prefectura respectivă sau în prefecturile învecinate. Mai exact, vinurile «Playies Paikou» (IGP) pot fi produse în unități vinicole care își desfășoară activitatea în prefectura Kilkis sau în prefecturile învecinate Pella, Thessaloniki și Serres.”

Cadrul juridic: Legislația UE

Tipul condiției suplimentare: Dispoziții suplimentare privind etichetarea

Descrierea condiției: Mențiuni referitoare la anumite metode de producție

Articolul 66 alineatele (1), (2) și (6) din Regulamentul (CE) nr. 607/2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole.

Cadrul juridic: Legislația națională

Tipul condiției suplimentare: Dispoziții suplimentare privind etichetarea

Descrierea condiției: Mențiuni referitoare la anumite metode de producție

Articolele 3 și 4 din Decizia ministerială nr. 280557/9.6.2005 de stabilire a momentului maturării, al învechirii și al introducerii pe piață a vinurilor cu denumire de origine de calitate superioară și a vinurilor locale, precum și a mențiunilor utilizate pe etichetele acestora pentru a preciza metoda de producție sau metodele de preparare (Monitorul Oficial, seria II, nr. 818/15.6.2005) stabilesc condițiile pentru utilizarea următoarelor mențiuni:

— „ΝΕΟΣ ΟΙΝΟΣ” sau „ΝΕΑΡΟΣ ΟΙΝΟΣ” (VIN NOU);

— „ΩΡΙΜΑΝΣΗ ΣΕ ΒΑΡΕΛΙ” sau „ΩΡΙΜΑΣΕ ΣΕ ΒΑΡΕΛΙ” (MATURAT ÎN BUTOI);

— „ΠΑΛΑΙΩΜΕΝΟΣ ΣΕ ΒΑΡΕΛΙ” sau „ΠΑΛΑΙΩΣΗ ΣΕ ΒΑΡΕΛΙ” (ÎNVECHIT ÎN BUTOI);

— „ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ” sau „ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ” (VINIFICAT ȘI MATURAT ÎN BUTOI);

— „ΟΙΝΟΠΟΙΗΣΗ ΣΕ ΒΑΡΕΛΙ” sau „ΟΙΝΟΠΟΙΗΘΗΚΕ ΣΕ ΒΑΡΕΛΙ” (VINIFICAT ÎN BUTOI).

Cadrul juridic: Legislația națională

Tipul condiției suplimentare: Dispoziții suplimentare privind etichetarea

Descrierea condiției: Tipărirea anului de recoltă pe etichete

În cazul în care pe etichetele vinurilor se utilizează mențiunea „ΝΕΟΣ ΟΙΝΟΣ” sau „ΝΕΑΡΟΣ ΟΙΝΟΣ” („VIN NOU”), menționarea anului de recoltă este obligatorie, în conformitate cu articolul 1 alineatul (2) din Decizia ministerială nr. 280557/9.6.2005 de stabilire a momentului maturării, al învechirii și al introducerii pe piață a vinurilor cu denumire de origine de calitate superioară și a vinurilor locale, precum și a mențiunilor utilizate pe etichetele acestora pentru a preciza metoda de producție sau metodele de preparare (Monitorul Oficial, seria II, nr. 818/15.6.2005).

Cadrul juridic: Legislația națională

Tipul condiției suplimentare: Dispoziții suplimentare privind etichetarea

Descrierea condiției: Mențiuni de etichetare în conformitate cu legislația națională.

În conformitate cu Decizia ministerială nr. 235309/7.2.2002, mențiunile care pot fi utilizate pe etichetele vinurilor „Playies Paikou” cu indicație geografică protejată (IGP) sunt:

ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (ALB DIN STRUGURI ALBI), ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ/Blanc de noir (ALB DIN STRUGURI ROȘII), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ sau ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (ALB DIN STRUGURI ROZE SAU ALB DIN STRUGURI GRI), ΚΟΚΚΙΝΕΛΙ/kokineli (KOKINELI), ΟΙΝΟΣ ΛΟΦΩΝ/Vin de collines (VIN DE PE DEALURI), ΟΙΝΟΣ ΠΛΑΓΙΩΝ/Vin de coteaux (VIN DE PE VERSANȚI), ΟΡΕΙΝΩΝ ΑΜΠΕΛΩΝΩΝ sau ΑΠΟ ΟΡΕΙΝΑ ΚΡΑΣΑΜΠΕΛΑ/Vin de vignobles montagneux (VIN DIN PLANTAȚII VITICOLE DE MUNTE).

Link către caietul de sarcini

http://www.minagric.gr/images/stories/docs/agrotis/POP-PGE/OINOS/PGE_trop_prodiagrafes_paikos191217.pdf